Serekkomarê Tirkîya Recep Tayyîp Erdoganî zîyaretê Amerîka ra verî rewşa citkaran ser o qisey kerdbi û îdîa kerdbi ke citkarî rewşa xo ra kêfweş ê. Erdoganî semedê vayîya berheman zî vatbi ê do na vayîye kontrol bikerê.
Dêrsimijan derheqê krîzî ekonomîkî û vayîya berheman de Pîrha rê qisey kerd.
Hemwelatî Hasan Babayîgîtî vat: ''Halê her kesî pêrîşan o. Ciwanî bêkar ê. Wendekarî cara vayîya kîrayan ra semed mexdûr ê. Ciwanî bêkarîye ra şinê teberê welatî.''
Hemwelatî Mustafa Akdagî vat: ''Ma 150 TL danê la nêeşkenê yew poşet de bikerê. Kontrol çin o.''
Tahsîn Polatî vat: ''Kîrayî zaf vay ê. Wendekarî nêeşkenê keye bivînê bivînê zî nêeşkenê kîraya ci bidê. Tîya de kesê ke 4-5 hezar gênê nêeşkenê debara xo bikerê êyê ke meaşê asgarî gênê senî debara xo bikerê?''
Mehmet Turanî vat: ''Semedê zanîngehî 7 hezar wendekarî ameyê la 1500-2000 hezar wendekarî teber de mendê. Kîrayî vay ê. Eke şima hende wendekarî gênê semedê wargehê zanîngehî awanîyêke virazê.''
Ciwana bi nameyê Nazlicane Îlarslan vat: ''Ma pê ameyoxî qerqilîyenê. Kêmasîyê ma zaf ê.''
